ธอส.กำไรบานฉ่ำ 4.7 พันล้าน
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
10 ส.ค. 2554

นายขรรค์ ประจวบเหมาะ กรรมการผู้จัดการ ธนาคารอาคารสงเคราะห์ (ธอส.) แถลงถึงผลการดำเนินงานไตรมาส 3/2553 เมื่อเทียบกับช่วงเดียวกันของปีก่อน ว่าธนาคารสามารถปล่อยสินเชื่อเพื่อบ้านให้คนไทยมีที่อยู่อาศัยเป็นของตนเองไปแล้ว ทั้งสิ้น 113,354 บัญชี เป็นจำนวนเงิน 71,281 ล้านบาท โดยธนาคารมียอดสินเชื่อคงค้างทั้งสิ้น 658,034 ล้านบาท เพิ่มขึ้น 3.23% มีหนี้ที่ไม่ก่อให้เกิดรายได้ (NPL) ที่ไม่รวมหนี้ส่วนขาด จำนวน 54,134 ล้านบาท คิดเป็น 8.52% ของยอดสินเชื่อรวม โดยธนาคารมีผลกำไรสุทธิจากการดำเนินงานจำนวน 4,767 ล้านบาท เพิ่มขึ้น 44.19% เมื่อเทียบกับช่วงเดียวกันของปีก่อนที่มีกำไรสุทธิ 3,306 ล้านบาท โดยในปีนี้ธนาคารได้กันสำรองหนี้สงสัยจะสูญไปแล้วทั้งสิ้น 4,991 ล้านบาท
ขณะที่ทรัพย์สินที่ไม่ก่อให้เกิดรายได้ (NPA) คงเหลือจำนวน 5,791 ล้านบาท ลดลง 21.33% นับเป็นความสำเร็จในการบริหารจัดการทรัพย์สินที่ไม่ก่อให้เกิดรายได้ซึ่งที่ผ่านมาธนาคารสามารถจำหน่ายทรัพย์ NPA ได้ทั้งสิ้น 1,917 ล้านบาท อย่างไรก็ตามธนาคารยังคงดำเนินตามแผนงานในการจำหน่ายทรัพย์ NPA ให้ได้มากที่สุด
ด้านสินทรัพย์ธนาคารมีสินทรัพย์รวม 683,628 ล้านบาท ลดลง 0.42% ส่วนเงินฝากธนาคารมียอดเงินฝากรวม 549,321 ล้านบาท เพิ่มขึ้น 0.88%